Acesta a susținut că o astfel de măsuri este necesară, "având în vedere criza majoră de muncă din economia românească".









UPDATE - Florin Cîțu (PNL) îl acuză pe Tăriceanu că i-a plagiat proiectul de lege: Aștept scuze publice



Senatorul PNL Florin Cîțu îl acuză de plagiat pe Călin Popescu Tăriceanu, susținând că, după respingerea de către Senat a proiectului privind eliminarea salariului mediu pe economie pentru muncitorii străini, liderul ALDE vine acum cu aceeași propunere de inițiativă.



"Azi surpriză mare! S-a întâmplat un lucru care mi se tot întâmplă. Senatorii din coaliția de la putere, după ce îmi critică, înjură și votează impotirva proictele de lege, sfârșesc prin a le susține și a-mi vorbi frumos despre ele. Ieri mi s-a întâmplat cu liderul PSD de la Senat azi mi se întâmplă cu Președintele ALDE. Călin Popescu Tăriceanu propune, după o ședința a partidului său, exact ce am propus eu și a fost supus la vot și apoi respins de PSD -ALDE în data de 17 septembrie. Este vorba despre eliminarea restricțiilor pentru importul de forță de muncă din spațiul non -EU. Concret este vorba eliminarea salariului mediu pe economie pentru muncitorii străini", a scris Florin Cîțu, joi, pe Facebook, potrivit Mediafax.



Liberalul a precizat că așteaptă scuze publice, dacă liderul ALDE știa că proiectul pe care l-a anunțat a fost deja depus de acesta.



"Am două variante: Președintele Senatului, Călin Popescu Tăriceanu, care nu a fost prezent la ședința nu a fost informat de senatorii ALDE despre această inițiativă care poartă semnătura mea/ Domnul Călin Popescu Tăriceanu știe că această inițiativă prezentată de dânsul îmi aparține. În aceste condiții aștept scuze publice pentru că ce face domnia să acum, numai elegant nu este", a adăugat Cîțu.



Senatorul PNL i-a transmis lui Călin Popescu Tăriceanu să fie corect și să nu inițieze alt proiect legislativ, ci să susțină propunerea sa care se află în prezent în dezbatere la Camera Deputaților.



"În final mă adresez direct domnului Președinte al Senatului, Călin Popescu Tăriceanu. Domnule Președinte. Nu este nevoie de încă o inițiativă identică cu a mea, doar pentru a fi promovată de ALDE. Inițiativă mea este în acest moment în dezbatere la Cameră Deputaților. Votați-o! Pentru că este o inițiativă liberală și nu o respingeți doar pentru că este inițiativă lui Citu. Eleganță este o trăsătură a liberalilor. Domnule Tăriceanu, fțti corect!", a completat Cîțu.





"Azi venim cu o nouă propunere pentru muncitorii străini, ca ei să fie plătiți cu salariul minim și nu mediu așa cum este acum. Să nu existe o obligație din partea angajatorilor să fie plătiți cu salariul mediu brut, ci cu salariul minim", a afirmat Călin Popescu Tăriceanu, la încheierea ședinței Biroului Politic Central al ALDE.